ЦРУ в Туитър: Не знаем къде е Тупак - slava.bg
10.07.2014 14:40 | Видян 891 пъти
По случай първия си месец като потребител в Twitter ЦРУ отговори на пет въпроса, зададени от последователи, като един от отговорите на управлението обиколи социалната мрежа само за ден. Най-популярният въпрос "Знаете ли къде е Тупак" и последвалият отговор от страна на ЦРУ "Не, не знаем къде е Тупак" направи близо 100 000 споделяния.
Друг потребител попита дали може да му пратят паролата, защото си я е забравил. ЦРУ отговори с "Не, не знаем паролата ти и не можем да ти я пратим". Закачка, свързана с подслушванията и наблюдението на потребителите в интернет, изкарани на бял свят от бившия ЦРУ агент Едуард Сноудън.
На въпрос дали ЦРУ си търси нови сътрудници, бе отговорено положително. В играта на въпроси и отговори се включи дори Туитър акаунтът на шоуто на Елън Дедженерис. "Извинявай, че не те последвахме Елън. Ако ни посетиш тук, може да си направим едно селфи?", написа ЦРУ в Туитър.
Етикети: ЦРУ, Туитър, къде, Тупак, рап
Продуцентът на „Спайс гърлс“ почина след престрелка
"Имало едно време на Изток" се завърта тази вечер